
Az emberalakú Isten. Az antropomorf Isten a Héber Bibliában és Esterházy Péter Mercedes Benz című drámájában

Esterházy Péter Mercedes Benz című drámája a hagyományos kétszintes drámák istenábrázolásának mondhatni a kiteljesítője. Az egyre inkább antropomorffá váló Úr képének egyik végső változata figyelhető meg a műben. Dolgozatomban ezt az emberalakú Istent elemeztem aszerint, hogy milyen hagyományok hatottak a megformálására. Szólok a posztmodern irodalmi közegéről, a kétszintes drámai hagyományról, a szerzői életműről. Mindezek mellett a legfőbb összehasonlítási pont a Héber Biblia, amiben szintén jellegzetesen antropomorf istenkép olvasható.



